CELEX: 62010CJ0265
Language: lt
Date: 2011-05-05 00:00:00
Title: 2011 m. gegužės 5 d. Teisingumo Teismo (aštuntoji kolegija) sprendimas.#Europos Komisija prieš Belgijos Karalystę.#Valstybės įsipareigojimų neįvykdymas - Reglamentas (EB) Nr. 1907/2006 - Cheminės medžiagos - Šių medžiagų registracija, įvertinimas, autorizacija ir apribojimai -REACH Reglamentas -126 straipsnis - Už REACH Reglamento pažeidimus taikytinos sankcijos - Neįgyvendinimas per nustatytą terminą.#Byla C-265/10.

2011 m. gegužės 5 d. Teisingumo Teismo (aštuntoji kolegija) sprendimas Komisija prieš Belgiją
      (Byla C‑265/10)
      „Valstybės įsipareigojimų neįvykdymas – Reglamentas (EB) Nr. 1907/2006 – Cheminės medžiagos – Šių medžiagų registracija, įvertinimas, autorizacija ir apribojimai – REACH reglamentas – 126 straipsnis – Už REACH reglamento pažeidimus taikytinos sankcijos − Neįgyvendinimas per nustatytą terminą“
      1.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (SESV 258 straipsnis) (žr. 27 punktą)
      2.                     Teisės aktų derinimas – Cheminių medžiagų registracija, įvertinimas ir autorizacija – REACH reglamentas – Valstybių narių
            atliekamas įgyvendinimas – Sankcijos nesilaikant reglamento – Federacinės valstybės narės pareiga sudaryti bendradarbiavimo
            sutartį su regionais dėl reglamento įgyvendinimo – Nebuvimas (Europos Parlamento ir Tarybos reglamento Nr. 1907/2006 126 straipsnis)
            (žr. 37 punktą)
      Dalykas 
      
         
               Valstybės įsipareigojimų neįvykdymas – 2006 m. gruodžio 18 d. Europos Parlamento ir Tarybos reglamento (EB) Nr. 1907/2006
                  dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų
                  agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą
                  (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB, 126 straipsnio
                  pažeidimas (OL L 396, p. 1) – Už REACH reglamento pažeidimus taikytinos sankcijos.
               
            Rezoliucinė dalis
      
         
                  1.
               
               
                  
               
               
                  	Nepriėmusi visų įstatymų ir kitų teisės aktų, būtinų už 2006 m. gruodžio 18 d. Europos Parlamento ir Tarybos reglamento (EB)
                     Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių
                     medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos
                     reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB,
                     pažeidimus taikytinoms sankcijoms įgyvendinti, Belgijos Karalystė neįvykdė įsipareigojimų pagal šio reglamento 126 straipsnį.
                  
               
            
         
                  2.
               
               
                  
               
               
                  	Priteisti iš Belgijos Karalystės bylinėjimosi išlaidas.